**25.10.2021(3)**

**E-pasta nosaukums**

Par senioru vakcināciju pret Covid-19 ārkārtas situācijā

**E-pasta teksts**

22. oktobrī notika vebinārs, kurā Nacionālais veselības dienests (turpmāk – Dienests) izskaidroja sadarbības modeli starp ģimenes ārstiem, pašvaldībām un sadarbības iestādēm, lai veicinātu senioru vakcināciju ģimenes ārstu praksēs.

 Zemāk ir norādīta Jūsu pašvaldības kontaktpersona, ar kuru Jūs varat sazināties, lai pieprasītu **pašvaldības atbalstu**:

1) nevakcinēto senioru apzvanīšanā un aicināšanā uz vakcināciju

2) transporta nodrošināšanā senioru nokļūšanai no dzīves vietas līdz vakcinācijas punktam un atpakaļ

3) transporta nodrošināšanai ģimenes ārsta nokļūšanai līdz seniora dzīves vietai mājas vakcinācijai (senioriem 70+)

|  |  |  |  |
| --- | --- | --- | --- |
| **Bauska** | Marta Augucēviča | [marta.augucevica@bauska.lv](mailto:marta.augucevica@bauska.lv) | 28686809 |

 (PIEMĒRS)

 26.oktobrī Dienesta tīmekļvietnē <https://www.vmnvd.gov.lv/lv/vakcinacijas-aptvere-gimenes-arstu-prakses> tiks publicēta **tabula ar vakcinācijas aptverēm katrā ģimenes ārsta praksē**, kuru Jūs varēsiet izmantot, lai sekotu līdzi savas prakses vakcinācijas aptverei dažādās vecuma grupās, kā arī prognozētu aptveres maksājumu, kuru saņemsiet pēc 31.decembra. Vēstules pielikumā pievienota prezentācija, kurā var iepazīties ar **maksājumiem par katru vakcinēto** ģimenes ārsta praksei, kā arī shematiski attēloti veidi kā ģimenes ārsta prakse var nodrošināt ģimenes ārstu praksēm uzdoto pienākumu nodrošināšanu.

Ir ļoti svarīgi, lai katram ģimenes ārstam būtu informācija par **atbalsta mehānismiem** un aktuāliem vakcinācijas tarifiem. Tāpēc Dienests aicina tās ģimenes ārstu prakses, kas nepiedalījās seminārā pagājušajā piektdienā – 22.oktobrī, apmeklēt vebināru trešdien – 27.oktobrī plkst.17.00. Vebināra saite tiks nosūtīta tuvākajā laikā.

Senioru vakcinācija ir pasākums ar visaugstāko prioritāti. Dienests aicina saziņu ar senioriem organizēt veidā, kas varētu dot iespējami labāko senioru iesaisti vakcinācijas procesā un uzlabotu epidemioloģisko situāciju valstī, sargājot seniorus no smagas slimības norises gaitas!

